A I tavi ni parofita ena Veiyalayalati Vou
· Na parofisai, e cavuti ena Veiyalayalati Vou, ni I solisoli ni Yalo Tabu, ka sovaraki vakayauyau (Rom. 12:6). Ena loma ni dua ga na I soqosoqo lotu, e rawa ni lewe vuqa sara na kena parofita ka yaco me dau soli se wasewasei vei ira na nodra gauna me ra vosa kina (1 Koronica 14:29-31).
· Na I tavi cava era dui qarava na vei parofita oqo? (Vktkla. 19:10; 1:1; Efe. 4:11-12; 1 Koro. 14:3; Caka 15:32).
· Vakadinadinataki Jisu. Matai ni nona I tavi me tuberi ira na tamata ki vei Jisu.
· Tukuna na veika e se bera ni yaco. Me yacova sara ga mai na gauna edaidai.
· Veivakatataki cake. Tara cake na i soqosoqo lotu kaukauwa ka rawa ni vorata na cakacaka ni meca.
· Veivunauci. Vunauca na I valavala ca me ra veivutuni kina na tamata.
· Veivakacegui. O Jutasa kei Sailasa e rau talai ki navei soqosoqo lotu ena inaki duabulu oqo.
B Parofita ni Veiyalayalati Vou:
· Jisu, na parofita ka parofisaitaki
· O Jisu e okati me parofita mai vei ira era bula vata kei koya (Maciu 21:11; Marika 6:15; Luke 7:16; Joni 6:14). O koya e cavuti koya me parofita (Marika 6:4; Luke 13:33).
· O Pita e cavuta vakamatata nio Jisu na parofita/Mesaia ka tukuna ko Mosese kei na duatale na parofita (Vkrua. 18:15; Caka 3:18-26).
· Ia o Jisu e sega ni vola na Vosa ni Kalou, ia, sai Koya ga na VOSA (Joni 1:1). E sega ni dua walega na “rarama ena dua na vanua butobuto,” me vakataki ira na parofita tale eso, sai Koya na RARAMA (2 Pita 1:19; Joni 1:9; 8:12).
· Na nona cakacaka e sivi ira na parofita kecega. O Jisu duadua ga e rawa ni solia na bula tawamudu ki vei keda kecega ena vuku ni nona bula, mate kei na tucaketale.
· Na I apositolo kei ira na parofita
· O ira na I apositolo kei ira na parofita ena Veiyalayalati Vou era tautauvata ena so na ka:
(1) Tamata talai mai vua na Kalou (Lk. 11:49)
(2) Rawata nai solisoli me liutaka na lotu (1 Koro. 12:28-29; Efe. 4:11-12)
(3) Era duru ni soqosoqo lewe ni lotu (Efe. 2:20)
(4) Soli vei ira na vakatakilakila eso (Efe. 3:5)
(5) Era rekitaka na lewa dodonu (Vktkla. 18:20)
· Ena cavuti e liu na I apositolo ena veigauna kece me rau cavuti vata kina (vakavo ga ena Luke 11:49). O Pita e vakatauvatana na I apositolo kei ira na parofita ni gauna makawa (2 Pita 3:2).
· Eratou lesi vakatabakidua mai vei Jisu na I apositolo me ratou vakadinadinataka na nona tucaketale (Cakacaka 10:40-41).
· Na Veiyalayalati Vou e cavuta e vuqa sara na parofita, e so e cavuta sara ga na yacadra: Panapasa (apositolo), Saimoni, Lusiu, Manaini, Saula (apositolo), Jutasa, Sailasa, kei Akapo (Cakacaka 11:27; 13:1; 15:32; 19:6-7; 21:10).
· Parofita Yalewa.
· Na parofita yalewa duadua ga ka volai na yacana ena Veiyalayalati Vou sai Ana, o koya ka “vosataka na gone (Jisu) ki vei ira kecega era tiko mai Jerusalemi ka waraka nai Vakabula” (Luke 2:36-38).
· Na va na luvena yalewa ko Filipi nai vakavuvuli eratou rawata talega na I solisoli ni parofisai (Caka. 21:8-9).
· A kena I kuri, na parofisai e volai ni dua na I solisoli ka soli vakayauyau ki vei ira na tagane kei na yalewa (1 Koro. 11:4-5).
· Na parofita ko Joeli e vola taumada ni Yalo Tabu ena cakacaka me ra parofisai na luvedra tagane kei na luvedra yalewa, qase, na cauravou, tamata kei na vada (Joeli 2:28-29).
· Ira na daucakacaka vata kei Paula
· Me I kuri ni apositolo, parofita kei na parofita yalewa, era tukuni talega eso ka daucakacaka vata kei Paula, ka, me vakataki Sailasa kei Panapasa, e tu vei ira na I solisoli ni parofisai:
(1) TIMOCI: E parofisaitaki nona kacivi (1 Tim. 1:18). E vola vata kei Paula na I vola: 2 Koronica (2 Koro. 1:1); Filipai (Fil. 1:1); Kolosa (Kolo. 1:1); 1 Cesalonaika (1 Cesa. 1:1); 2 Cesalonaika (2 Cesa. 1:1); kei Filimoni (Fili. 1:1).
(2) TAITO: E vakayacora e vuqa na I tavi vakaparofita, me vakataka na veivakatataki cake (2 Koro. 8:6); veivunauci (Taito 2:6, 9, 15); ka veivakacegui (2 Koro. 7:13)
· Parofita vakailasu
· O Jisu sa vakaraitaka oti ni ra na tubu mai na parofita vakailasu, o koya ka vakatokai ira me ra “wolifa daukata” (Maciu 24:24; 7:15). O ira na parofita vakailasu qo era sa basika sara tu ga ena gauna ni lotu taumada (1 Jn. 4:1).
· O Paula e vakasalataki ira na duru ni lotu e Efeso ni ra na curu mai vei kemudou eso na “wolifa ca sara” (Caka. 20:29). E vakasalataki ira e Koronica ni ra na tiko eso na “apositolo vakailasu” (2 Koro. 11:13).
· Na parofisai dina e salavata vakavinaka kei na Vosa ni Kalou, tuberi keda vei Karisito, ka tara cake na I soqosoqo lotu, ia na parofita vakailasu e tutaka na I vakavuvuli ka tawasea na tamata ka dau nanumi ira ga.
· Eda kacivi na tamata vakabauta me da dikevi ira na parofita ka qarauna na nodra I tukutuku kece sara me vaka ga na I Vola Tabu ka laveti Karisito.
· Na noda I sasabai ga mai vei ira na parofita vakailasu (kei na kaukauwa ni tevoro ka tali ira) sai koya me da tokara na I yaragi ka vakarautaka vei keda na Kalou (Efeso 6:10-18).
APPENDIX: NA YAVU LELEVU NI VAKATAVUVULI NEI E. G. WHITE
E rua na yavu levu ni nona veiqaravi ko Ellen G. White: me kauti ira na tamata ki vei Jisu; me vagolea na lomadra ki na I Vola Tabu.
MATAI NI YAVU: JISU
Ni oti na bose ni 1888, ena nona tarogi ena veika ka veivosakitaki, e mani sauma, “Au a sa dau laveta cake tiko ki vei kemuni ena loma ni 45 na yabaki sa oti—na veika talei baleti Karisito” (Sermons and Talks, vol. 1, p. 116).
KARUA NI YAVU: NA I VOLA TABU
E sega vakadua ni kaya ko Ellen White ni cecere cake na nona volavola mai na I Vola Tabu, ia e vakamatatataka ga me vakatovolei na nona volavola mai na I Vola Tabu. Me vaka e dua na I talatala ni Kalou, e okati koya me “rarama lailai” e liutaki ira na tamata ki na “rarama levu,” na I Vola Tabu (Selected Messages, vol. 3, p. 29).
